Абат Қайратұлы Айымбетов

Абат Қайратұлы Айымбетов (7 тамыз 1995https://www.transfermarkt.com/transfermarkt/profil/spieler/253819, Қызылорда) — қазақстандық футболшы, шабуылшы. Үш дүркін Қазақстан чемпионы. Қазақстан құрамасының сұрмергендер қатарында 4-орында тұр.

 Карьерасы 

 Клубтық 
"Ақтөбе" клубының түлегі. 2012 жылы осы клубта карьерасын бастады. 2013 жылы Қазақстан чемпионы атанды. Осы маусымның соңғы турында "Ордабасы" қақпасына бір гол соқты, осы гол клубқа чемпион атануына тікелей көмектесті.  

2013/14 жылғы УЕФА Еуропа лигасының іріктеуіне қатысты. 

2020 жылы "Қайратқа" ауысты. Жыл соңында Қазақстан чемпионы атанды.  

2021 жылы "Крылья Советов" футболшысы атанды. 

2022 жылы "Астанаға" ауысты. 

 Ұлттық құрама 
Қазақстанның 17 және 21 жасқа дейінгі құрамаларында доп тепкен. 

Ұлттық құрама сапында тұңғыш рет 2019 жылы 8 маусымда ЕУРО-2020 іріктеуіндегі Бельгияға қарсы сырт алаңдағы ойынға қатысты. Бұл ойында Қазақстан 0:3 есебімен ұтылды. 

Ұлттық құрамадағы тұңғыш голын 2020 жылы 7 қыркүйекте УЕФА Ұлттар Лигасында Беларусь қақпасына соқты. Бұл ойында Қазақстан 1:2 есебімен ұтылды. Турнирдің соңғы матчында Литва қақпасына құрама сапындағы екінші голын енгізді. 

2022 жылғы УЕФА Ұлттар лигасында үш доп соқты. Сол жылы БАӘ құрамасымен болған жолдастық ойында да бір гол соқты (1:2). 

2024 жылғы Еуропа чемпионатының іріктеуіндегі екінші турда Дания қақпасына 89-минутта гол соғып, құрамаға жеңіс әперді — 3:2. Бірақ артынша екінші ескерту алып, алаңнан қуылды. 19 маусымда Солтүстік Ирландияға қарсы сырт алаңдағы ойында матч тағдырын шешкен жалғыз голды енгізді. 

 Жетістіктері 

 Клубтық 

 Қазақстан чемпионы: 2013, 2020, 2022
 Қазақстан суперкубогы: 2014

 Дереккөздер 

 Сілтемелер 
Профилі

Санат:Қазақстан Ұлттық футбол құрамасының ойыншылары
Санат:Қазақстан футболшылары
Санат:Ақтөбе ФК ойыншылары
Санат:Қайрат ФК ойыншылары
Санат:Крылья Советов Самара ФК ойыншылары
Санат:Астана ФК ойыншылары
Санат:Адана Демирспор ФК ойыншылары